TTH Holstebro

TTH Holstebro (indtil juni 2016 Team Tvis Holstebro) er et elitesamarbejde mellem håndboldklubberne HH90 Håndbold og Tvis KFUM, som blev en realitet i år 2000. Samarbejdet var organiseret i aktieselskaberne Holstebro Sport + Event, Team Tvis Holstebro Damer og Team Tvis Holstebro Herrer. Pr. 1 juli 2020 er dame og herreholdet blevet adskilt til hver deres klub. TTH Holstebro hjemmebane er Gråkjær Arena, men har tidligere været Idrætscenter Vest i Holstebro.

Siden 2020/21-sæsonen var dameholdet ikke længere være tilknyttet TTH-afdelingen mere. Moderklubben HH90 Håndbold overtog dameholdet, og klubben fortsatte derefter med et udelukkende herreligahold, der fortsat spillede sine kampe i Gråkjær Arena.

Historie 
Team Tvis Holstebro blev stiftet den 1. maj 2000. Holstebro Håndbold 90 havde et hold i damernes 1. division med ind i fællesskabet, mens Tvis KFUM bidrog med et hold i herrernes håndboldliga.

Godt to år senere, i efteråret 2002, var holdfællesskabet på randen af opløsning på grund af uenigheder mellem moderklubberne. Der blev indkaldt til ekstraordinære generalforsamlinger i de to klubber med henblik på opløsning af samarbejdet. I sidste sekund blev der dog indgået en aftale, som blev vedtaget med store flertal på begge generalforsamlinger. Aftalen betød at elitesamarbejdet blev lagt over i et aktieselskab, hvor moderklubberne hver har en repræsentant i bestyrelsen, mens de resterende fem er fra det lokale erhvervsliv. Den var uopsigelig i fem år, dvs. frem til 2008, og kunne derefter opsiges med to års varsel. Aftalen slog desuden fast at herreholdet har førsteprioritet.

I november 2008 var der tale om et holdsamarbejde på herresiden med Viborg HK. Planerne løb dog ud i sandet, men resulterede i at Team Tvis Holstebro ændrede selskabskonstruktion, så klubbens aktiviteter ligger holdingselskabet Holstebro Sport + Event A/S samt to selskaber, et for dameholdene og et for herreholdene.

Fra den kommende sæson 2020-21, vil klubbens damehold ikke længere være tilknyttet TTH-afdelingen mere. Moderklubben HH90 Håndbold overtager dameholdet, og klubben vil fremover kun have sit herreligahold, som fortsat skal spille sine kampe i Gråkjær Arena. Dameholdet vil fortsat være aktuel i landets bedste række Damehåndboldligaen.

Herretruppen 2022/23

Transfers herrertruppen

Sportslige resultater 

 Herreholdets bedste placering er en sølv-medalje i sæsonen 2015/16, med Patrick Westerholm som træner.
 Herreholdet har desuden vundet en bronze-medalje i sæsonen 2008/2009 og 2011/12, begge med Claus Uhrenholt som træner, og en bronze-medalje i 2013/14, med Klavs Bruun Jørgensen som træner.
 Dame ynglinge-holdet vandt DM-guld i sæsonen 2006/2007.
 Herreholdet vandt pokalfinalen 2008 med en sejr på 31-25 over GOG Svendborg TGI
 Den 19. maj 2013 vandt Team Tvis Holstebros herrer deres første europæiske medalje ved Final4-stævnet i Nantes i Frankrig. I semifinalen tabte Team Tvis Holstebro til værterne fra Nantes. Men i bronzekampen i EHF Cup'en vandt Tvis en bronzemedalje over tyske Frisch auf Göppingen. 
 I sæsonen 2012/2013 vandt kvinderne fra Team Tvis Holstebro EHF Cup'en. Holdet tabte den første (af to) finaler med fire mål og vandt returkampen på udebane med fem mål mod franske Metz, der før har spillet i EHF Champions League. Mandag d. 13. maj kunne kvinderne fra Team Tvis Holstebro lade sig hylde på Holstebro rådhus.
 I sæsonen 2014/15 vandt kvindeholdet atter EHF Cup'en. Denne gang med 55-53 samlet over Rostov-Don fra Rusland.

Referencer

Eksterne henvisninger 

 TTH Holstebros officielle websted
 Team Tvis Holstebro Support 
 Flammen – uofficiel fanhjemmeside

Sport i Holstebro
Klubber, der spiller i Håndboldligaen
Etableret i 1942